ট্রাম্প যখন ইসরায়েলের পথ ধরলেন, আরো স্পষ্ট করে বললে বেনিয়ামিন নেতানিয়াহুর পথ ধরলেন তখন সেই পথের অন্য সব গলিঘুঁজির দায়দায়িত্বও যেন তাঁর ঘাড়ে পড়ল। ১৯৯৬ সালে নেতানিয়াহুর জন্য রিচার্ড পার্লের নেতৃত্বে ক্লিন ব্রেক শীর্ষক যে নথি প্রস্তুত করা হয়েছিল, তাতে ইসরায়েলি ও মার্কিন নব্য রক্ষণশীলদের এক ছাদের নিচে দাঁড় করানো হয়েছিল। সেই সম্পর্ক আজও বিদ্যমান। ট্রাম্পের চারপাশে এখন প্রকাশ্যে ইরানবিরোধী নব্য রক্ষণশীলদের ভিড়। তাদের মধ্যে শেলডন অ্যাডেলসনও রয়েছেন। অ্যাডেলসন ট্রাম্পের তহবিলে অর্থের অন্যতম জোগানদার এবং নেতানিয়াহুর পৃষ্ঠপোষক।